ISIGIDIMI SAMAXOSA, MAY 1, 1885.

39

Isigwebo esingenaninani.—Kute e Mnqesha, ngokuti inja ka Zikraal kanti idla intsimi yombona ka Mangandeni. U Mangandeni usuke wasele sonda ngendlu ka Zikraal, epete umkonto nenduku, waselesiti shici emnyango eselewuqiwule umkonto; ekungekute ukuba akabanjwanga waba ubinziwe, mhlaumbi wanyiwe amahlanza u Zikraal. .Ke u Mangandeni esiwe ematyaleni, udliwe iponti zontatu (£3), ekanye ahlale inyanga entolongweni esebenza nzima.

Ukudliwa KWESIBONDA.—Liti ipepa lase Dikeni, u Mbovane umfo ka Mabandla uyidliwe imali yobubonda bake ngu Rulumente. Kutiwa udliwele ukuba erolela abantu bakowabo ekubeni bamlahle lo u Rulumente, bangene kowapesheya kolwandle. Kutiwa bekuko ingxoxongxoxo ezitile ebeziko kwintlanganiso ezitile ezivelise elo banga. Besive tina kutiwa into eyenziwayo kwelo cala yile kutiwa yi Empire League, kodwa kambe soke sipulapule.

Ingobi embi yompu.—Kute e Rabula ngosuku lwe 13 lwe nyanga efileyo, umfo epete umpu onxashwe uhlwaya, waya ngakwindlu yabakweta, wafike wangena wamane encokola nabo. Kute kweso situba wapuma omnye umkweta, wati esemi kwakufupi nomnyango watsha umpu, ukuba ucukunyiswe yintonina, zangena esiswini zonke ezo hagile. Ite lonkwenkwe yasel’iziposa ipela kulomfo, yatsho zapambana ingalo esinqeni salomfo uyidubuleyo, ikala ngeliti “ Undidubulela nina? ” Yati emva koko yaqauka.

Lengxelo ilandelayo yeyokwenzeka kwisebe lase Bankini yase Post ofisini, kususela ekuvulweni kweyokuqala ngo- mhla we 1st ku January 1884 kude kube ngu March 31 1885. Inani elingenisweyo kwi Banki ezo labantu aba 25,059, kususela kwelo xesha, likulu elinamashumi osixenxe anesi- bini lamawaka, namakulu osixenxe anamashumi asitoba anesi xenxe eponti, neshumi elinesibini lesheleni, nedobilityi zontatu, £172,797 12s 3d. Azi ke ingakananina eyamawetu kule mali.

Liti ipepa lase Rini, ite indoda engu Mr. Coester engu mgcini nomlungisi ndlela, yati ngenxa yokuswela inyama yacela kwi fama elitile ukuba izidubulele inyamakazi emhlabeni walo. Ke livumile, lati yoceba igusha zalo ukuze izingele. Ite ke ekuzingeleni yadubula ibadi yalenza inxwelera, laza labanjwa yinja yom Xosa, baza abaniniyo balibunca bemka nalo. Uye kumangala u Mr. Coester, wafike umXosa wadliwa iponti yanye (£1), waza yena u Coester wadliwa iponti ezimbini ezineshumi £2 10s.) kuba ebengena layisens.

Inyoka yolwande.—Kuke kwabanjiswa inyoka yase lwandle ngamakwenkwe kufupi ne Cape Receife, liti ipepa eliyi D. F. Herald, kwiminyaka emininzi edluleyo e Natala kwake kwabanjiswa kwa inyoka enjalo, ati ke lo ubalisayo basinda kakubi. Uti lonyoka ubude bayo babuzinyawo ezine, injalonje imbuna, imane isiti xa sukuba omnye wabo epete intlanzi, ati akuyifaka emanzini esayibambile ngesandla isuke ize kuyiti hlasi esandleni apo ingoyiki. Utsho ati ke bapantsa ukuyipata nangezandla, kwati ke noko baba nebutomvi bokuti hleze ibe yinyoka yolwandle, kanti okunene kunjalo.

Ukwanyiwa amahlanza.—Kute amadoda emabini ego- duka e Constantia ngam Gqibelo utile ngokuhlwa, abepete ibotile ngazinye zewayine bobabini. Omnye ngumfana osemncinane kanye, waye engekaseli nento le kweyake imbodlela. Ke ute uwabo wacela kuye ukuba ake ampuzise, akavuma yena. Kute kwakuba njalo waselekupa ngentonga uwabo, eyityumza tu lebotile yalo mfana kunye nobotywala bayo. Ute ukuqumba komfana waselesiti rutu imela yake, wamanya amahlanza, wabeta apalala kwa oko amatumbu, ekungazekiyo ukuba wopumelela, ke umfana lowo usentolongweni.

Umkombe wenkabi senkomo.—Liti ipepa lase Rafu kubonakele kuko nkabi yankomo ibaleke esitalateni ekutiwa yi Bergstreet. Ite xa isekubeni ijikele kweso sitilata, ute gqi u Mr. Pickard, kweyake ivenkile eya kukangela ukuba yintonina le ibalekayo ibangele ukuba umzi upitizele. Ute esiti gqi kwaye kuqubisana nenkabi yenkomo, suke ntliti kunene ngomva wopondo emlonyeni yatsho apalala onke amazinyo angapambili, yamkahlela pantsi, inge ingenqumama imte nzo ngamehlo yegqita; waye selesiwa evuka ebutya umnyango wevenkile yake. Yemka yasinga ezindle lonkabi yenkomo.

UMBULELO.—Litsho ipepa lase Dikeni. Litsho libalise ngendawo yokuya kwe Qqira u Dr. Clarke nabanye, besiya kunceda abantu abanengqakaqa e Tyume kwesika Mabandla, apo kutiwa abantu abanengqakaqa bayafihlwa, kunjalo nje akuvunywa nabo ukuba basiwe kulamzi kongelwa kuwo abanengqakaqa ungakwa Mfiki kwesika Kama. Kuyiwe nonqwelo nenkabi, yokutwala abantu abafayo. Bahanjwe bokutshululwa apo bakona abafayo, bebalwa namagama abo, babe baninzi, lalinelitshona nelanga zabotshelelwa inkabi kwalalwa.' Kutiwa ke kwasa kungaseko nantambo, nasitolopu, nani, nenkabi ezo nazo sezibanjiwe, kutiwa zidle amasimi, baye abo bengavumi nento le ukuzikupa zinga- hlaulwanga. Liti ke elopepa lento ingumbulelo owenzelwa u Rulumente ngaba bantu, ibe kananjalo iyinkatazo nengxa- mleko enkulu kulomanene ayeyele ukunceda abobantu base Tyume.

Siyibonile incwadi ka Mr. P. Tyamzashe, ayibalele kwi Mvo Zabantsundu, esingisa kwi Sigidimi. Ukumpendula siti—Uti umntu ukuba unabantwana, kubeko pakati kwabo oti akuti gqwilikidi nangendawana encinane, iti inkondlozo nengweqe yomzali kulomntwana iye ikanye. Kuti kwakwinto ange ete ukuba ube yitete ebukalwa, engekona emxuku- xeleni ote wanendawo ezi zizona zizintsusa-mabandla kolu- dushe lukoyo, ati ke ngoko yena azekelwe amate, kuba esazeka ukuba asimntu ungafane angene emagubureni anendawo zokwenza indushe ezinjalo. Iti kelonto ibangele lenkondlozo nezingweqe zikankanyiweyo, kuba ke ukuba kwindawo ezinjalo kungamenza ukuti kanti naye sele “ luluncu olumashiyi.” Kwaye ke kunjalo, nezondushe zi- ngenasihlahla, kungabonakali kuba angade naye angene kuzo.

Ukulandula isityolo.—Umbaleli we Mvo Zabantsundut ze 8 ka April, wenjenje xa ateta ngentlanganiso eyayikwe sika Mabandla ngo laulo—“ No Chief W. Kama uvumele kwalenteto ka Chief B. Mabandla. U Chief B. Mabandla ubenyulwe namadoda amahlanu o Headman Njikelana, no Mr. Mahlabahlaba, no Mr. Seti nelinye inene lase Debe ndililibele igama lalo, lomadoda ayenyulelwe ukuba aye kwa Kama.” Ke, inkosi leyo u W. Kama usicelile ukuba sibonise ukuba akuko nyaniso kulo nteto. Lamadoda wona okunene afika, awisa lento yezintlanganiso, ayesel’esiti maze atabate isihlalo kuleyo yase Tyume. Ke yena usuke wabulela indaba ezo, esafuna ukugqugula nomzi, andukupendula. Kuba isiqalo negqugula lalento akalazi, wamangala ke ngoko ukupata esosihlalo salontlanganiso, akayiya nokuyiya, akabikela nendawo ekwakutiwe mazibikele, kuba isinqe sento engasazi. llapo ke yona inyaniso asicele ukuba masiyazise.

EZAPESHEYA kOLWANDLE.

Bekuke kwako amare okuba impi ka Mahdi icitiwe yatshandulelwa ebise Elobeid.

Kobehle kuqutyiswane no Osman Digna e Suakim, kuba seyipelele yonke imikosi ebilindelekile.

Kanjalo luti ucingo: “ I Ngilane ne Russia zisa jamelene, zisagqubelana, kodwa okwangoku azikade ziqubisane.

Isikumbuzo sika mfi u General Gordon siyakuba yi Hospital endaweni ekutiwa yi Port Said, iyakuba yindlu yokunceda imilwelwe yazo zonke intlanga, nokuba ngaba- lupina unqulo, nesizwe.

Kuvakala ngocingo ukuba kwelozwe lase Dyeputa kusajanyelwene, eyasem Lungwini isalunga isamane iyimisa kwingxuluba ezitile pambi kokuze ifunze. Kodwa eyama Arab izipeka-mafuta ukunxama kwayo, yahlala lemihla ngokuhlwa ikupa imikosana ebututu, emana ilahla ukande ezinkampini za Mangesi.

Ezika March 13 ziti,—Kuqutyiswene ngama Russia namu Afghanistan elunxwemeni lwe Rushk. Atshandule- lwa ama Afghan, kwafu amakulu amahlanu (500), kwati- njwa nozinkanunu, kwa nenkampu yawo. Kwicala lama Russia kufe abantu aba 11 kupela, nenxwelera zamashumi matatu anane (34).

Imkosi epete lomikosi ise Kassala ite ayikuba nakuma xesha lide ingqingiwe ngenxa yenxawa yokutya ukufinyela kwazo, Iwaye utshaba lusaye lukanye. I Kassala le ngumzi omayile zi 200 ukusuka e Khartoum, ekuyakuti ukuba akutelelanga mpi kwayelozwe ukunceda lomkosi ungqingi- weyo ube lomzi kunye nentsapo uyakutshabalala. Okwa- ngoku usemi ngobuganga nobugora obukulu, nakuba ku- ngazeki ukuba wode upelele ekutininina.